section_heading: Karakteristike i gradnja
paragraph_text: Projekt je dobio odobrenje 2007. godine. Početak radova na kopnu u okolici Siezwella započeo je 2008. godine, a priobalni radovi 2009. godine. Prve dvije izgrađene vjetroturbine 2011. godine dobavljaju struju u mrežu, a svih 140 vjetroturbina je završeno i pušteno u rad u rujnu 2012. Svaka od 140 vjetroturbina stoji na čeličnom stupu koji je umetnut 30 metara u morsko dno. Svaki čelični stup duljine je 60 metara i mase 700 tona. Povrh stupa se nalazi prijelazni dio koji omogućuje pričvršćenje tornja na koji će biti postavljena vjetroturbina. Prijelazni dio je obojan žutom bojom kako bi se lakše uočio i služio kao navigacija u pomorskom prometu. Dobivena električna energija se do obale prenosi kabelima dugim 45 kilometara.